Οι απόψεις των εκπαιδευτικών της πρωτοβάθμιας εκπαίδευσης για την εξ αποστάσεως εκπαίδευση των προσφυγόπουλων στην Ελλάδα
Creators: name: Γκούτσια, Χριστίνα Νικολάου
Publisher: name: Aristotle University of Thessaloniki
Year: 2022
Subjects: Εξ αποστάσεως εκπαίδευση
Πανδημία
Προσφυγόπουλα
Distance education
Pandemic
Refugees

description: Η παρούσα εργασία ασχολείται με την εκπαίδευση των προσφυγόπουλων κατά τη διάρκεια της πανδημίας. Η πανδημία του κορονοϊού έφερε στο προσκήνιο την ανάγκη αξιοποίησης των νέων τεχνολογικών μέσων στην εκπαιδευτική διαδικασία κάτω από απρόσμενες συνθήκες. Στην εργασία γίνεται προσπάθεια παρουσίασης του ορισμού και των χαρακτηριστικών της εξ αποστάσεως εκπαίδευσης και της ιστορικής εξέλιξής της. Ακόμη, καταγράφονται οι δυνατότητες και οι περιορισμοί στην πραγματοποίησή της τηλεκπαίδευσης, καθώς επίσης και οι τεχνολογίες που χρησιμοποιούνται σήμερα. Στη συνέχεια περιγράφεται η εκπαίδευση των προσφυγόπουλων στην Ελλάδα. Επιπλέον, αναλύεται η έκτακτη εξΑΕ στην περίοδο της πανδημίας. Σκοπός της έρευνας είναι να διερευνηθούν οι απόψεις των εκπαιδευτικών της Πρωτοβάθμιας εκπαίδευσης που κατοικούν στην Ελλάδα και που έχουν εργαστεί με προσφυγόπουλα, είτε σε Τάξεις Υποδοχής, είτε σε διαπολιτισμικά σχολεία, είτε σε ΔΥΕΠ, για την τηλεκπαίδευση. Στόχος είναι να διερευνηθεί εάν ήταν σε ετοιμότητα οι εκπαιδευτικοί για την πραγματοποίηση της τηλεκπαίδευσης στα προσφυγόπουλα, εάν επιτεύχθηκαν οι μαθησιακοί στόχοι που τέθηκαν μέσα από αυτήν και τελικά εάν μπόρεσαν να τους διδάξουν σε ικανοποιητικό βαθμό, όπως και στη δια ζώσης διδασκαλία. Χρησιμοποιήθηκε ένα σταθμισμένο ερωτηματολόγιο για τη συγκέντρωση των στοιχείων. Το δείγμα αποτέλεσαν 52 εκπαιδευτικοί της Πρωτοβάθμιας εκπαίδευσης από τον Ελλαδικό χώρο. Τα αποτελέσματα έδειξαν τον μέτριο βαθμό της ετοιμότητας των εκπαιδευτικών, τον ικανοποιητικό βαθμό ανταπόκρισης τους, την ελλιπή υλικοτεχνική υποστήριξη των μαθητών/ ριών και των εκπαιδευτικών από το κράτος, την ύπαρξη θεωρητικής επιμόρφωσης των εκπαιδευτικών, αλλά και τη μικρή συμμετοχή των προσφυγόπουλων στην τηλεκπαίδευση. Δεδομένου ότι τα προσφυγόπουλα αποτελούν μια ευάλωτη ομάδα της κοινωνίας, πρέπει να γίνουν οι αναγκαίες τροποποιήσεις για την ολοκληρωτική είσοδό τους στην εκπαιδευτική διαδικασία.
description: This thesis is related with the education for refugee children during the pandemic. The pandemic of coronavirus has created the need to utilize new technological ways in the educational process under unexpected circumstances. This thesis presents the definition and the characteristics of distance education and its historical background. It presents also the possibilities and the limitations of distance education as well as the technologies that are used today. What is next described, it’s about the education of the children refugees in Greece. In addition, it is analyzed the emergency remote online learning during the period of corona virus’s pandemic. The main purpose of the research is to investigate the perceptions of Primary school teachers who have worked with refugees in Greece on distance education. The aim is to investigate if the teachers were ready to carry out the distance education of the refugee children, if the educational goals have been achieved and finally if they were able to teach them successfully compared to live teaching. A standardized questionnaire was used to collect the data. The sample consisted of 52 Primary school teachers from Greece. The results showed that teachers were not prepared enough for distance education but they manage to come up with this in a good way. Also, there was lack of technological support to both students and teachers. The existence of theoretical training for teachers and the low participation of refugees in distance learning were also revealed. As refugee children are a vulnerable group in society, the necessary modifications must be made for their full entry into the educational process.